Dy efektivë policie janë arrestuar këtë të shtunë në Tiranë, pasi u kanë marrë me forcë një shumë parash dy personave në zonën e Liqenit Artificial. Siç njofton edhe Policia e Shtetit, bëhet fjalë për policin e rendit, Serxhio Cani 23 vjeç dhe atë bashkiak, Sajmir Muzikanti, 39 vjeç. Muajt e fundit në komisariatin nr. 1 në kryeqytet, ishin rritur rastet e grabitjeve të celularëve apo sendeve me vlere në zonën e Liqenit Artificial, denoncuar nga qytetarë që dilnin për shëtitje.